**2018 METAIS ROKIŠKIO RAJONO SAVIVALDYBEI REKOMENDUOJAMOS ĮGYVENDINTI JAUNIMO POLITIKOS SRITYS, UŽDUOTYS IR REZULTATŲ VERTINIMO RODIKLIAI**

|  |  |  |
| --- | --- | --- |
| **Sritys** | **Užduotys** | **Rezultatų vertinimo rodikliai (kiekybiniai ir kokybiniai)** |
| *Pasirinktos nacionaliniu mastu išskirtos prioritetinės veiklos sritys* | | |
| 1. Mobiliojo darbo su jaunimu plėtra | 1.1. Užtikrinti mobilaus darbo su jaunimu įgyvendinimą ir plėtrą finansuojant ir / ar prisidedant savivaldybės biudžeto lėšomis prie mobilaus darbo komandos formavimo.  1.2. Užtikrinti mobilaus darbo su jaunimu teikiamų paslaugų įvairovę ir kokybę. | 1.1.1. Atlikta mobiliojo darbo su jaunimu vietos (-ų) / aplinkos, kur galėtų vykti mobilusis darbas su jaunimu analizė (gyventojų skaičius, vietų skaičius, jaunų žmonių / lankytojų galimas skaičius ir pan.), arba susipažinta su vietovės aplinka, kultūra, atskirtos jaunų žmonių grupės, išsiaiškinta, koks vyraujantis bendravimas tarp jaunuolių, pasižymėtos jaunų žmonių susibūrimo ir padidintos rizikos vietos, įvardinta, kokiu laiku jauni žmonės renkasi konkrečiose vietose.  1.1.2. Mobiliojo darbo su jaunimu plėtra uždavinio arba priemonės forma įtraukta į Savivaldybės strateginio planavimo dokumentus (savivaldybės strateginis plėtros planas, trimečiai strateginiai planai).  1.1.3. Skirtas finansavimas mobiliojo darbo su jaunimu veiklai įgyvendinti (suma: 7 800 eurų), (pavyzdžiui, darbuotojo darbo užmokesčiui, priemonėms, kurui arba bendras lėšų krepšelis).  1.1.4. Įsteigti ir nuosekliai finansuojami ne mažiau kaip 2 jaunimo darbuotojai (gali būti du darbuotojai po pusę etato arba 2 darbuotojai pilnais etatais), skirti mobiliajam darbui su jaunimu.  1.2.1. Komandų, vykdančių mobilųjį darbą su jaunimu skaičius (komandą sudaro ne mažiau nei du jaunimo darbuotojai, jeigu reikalinga, komanda gali papildomai pasitelkti savanorius) skaičius - 1.  1.2.2. Seniūnijų, miestelių, miestų, gyvenamųjų rajonų, kuriuose vykdomas mobilusis darbas su jaunimu skaičius - 9.  1.2.3. Su mobilųjį darbą su jaunimu vykdančia, finansuojama arba kofinansuojama savivaldybės biudžeto lėšomis organizacija, suderintas ir patvirtintas mobiliojo darbo su jaunimu metinis veiklos planas bei planuojami pasiekti kiekybiniai ir kokybiniai rodikliai ir atliktas šio plano pasiektų rodiklių įvertinimas  Rodikliai, numatomi metiniame mobiliojo darbo su jaunimu veiklos plane:  - unikalių jaunų žmonių, su kuriais palaikomas reguliarus kontaktas, skaičius - 40;  - naujai įtraukto jaunimo dalis procentais nuo nuolat (du ir daugiau kartų metinio veiklos plano įgyvendinimo metu) mobiliosiose veiklose besilankančio jaunimo skaičiaus - 10 proc.;  - vidutiniškai vieno užsiėmimo metu dalyvavusių jaunų žmonių skaičiaus - 4;  - veiklų, skatinančių jauną žmogų įsitraukti į visuomeninę veiklą, skaičius ir siekiami rezultatai - 5;  - veiklų, nukreiptų į individualų darbą su jaunais žmonėmis, skaičius ir siekiami rezultatai - 5;  - veiklų, nukreiptų į darbą su jaunimo grupėmis, skaičius ir siekiami rezultatai- 3;  - mobiliojo darbo su jaunimu komandos išvykų, skirtų mobiliojo darbo vykdymui, skaičius - 2 kartai per 1 mėn. į kiekvieną vietą; |
| 2. Atvirojo jaunimo centro veiklos kokybės užtikrinimas ir plėtra | 2.1. Užtikrinti sąlygas kokybiškai atvirojo jaunimo centro veiklai ir jos plėtrai, finansuojant ir /ar prisidedant savivaldybės biudžeto lėšomis prie jaunimo darbuotojų etatų tolimesnio išlaikymo.  2.2. Užtikrinti atvirojo jaunimo centro ir teikiamų paslaugų įvairovę ir kokybę. | 2.1.1. Užtikrintas nuoseklus finansavimas 2-jų jaunimo darbuotojų etatų, skirtų atvirajam darbui su jaunimu. Iš viso metų pabaigoje savivaldybės biudžeto lėšomis nuosekliai finansuojamų jaunimo darbuotojų etatų skaičius – 2.  2.2.1. Atliktas konsultavimo procesas (supervizijos metodu), skirtas organizacijos darbui optimizuoti, galimiems struktūriniams pokyčiams numatyti bei veiklai vystyti.  2.2.2. Patvirtintas Atvirojo jaunimo centro veiklos kokybės vertinimo tvarkos aprašas (pagal Departamento rekomendacijas).  2.2.3. Atliktas atvirojo jaunimo centro veiklos kokybės vertinimas ir įvertintas veiklos atitikimas atviriesiems jaunimo centrams keliamiems reikalavimams pagal patvirtintus aprašus (Departamento metodika), kitus teisės aktus, pateikti rekomendaciniai siūlymai atvirajam jaunimo centrui bei pagal poreikį Savivaldybei dėl efektyvesnės veiklos vykdymo.  2.2.4. Su atviruoju jaunimo centru finansuotu arba kofinansuotu savivaldybės biudžeto lėšomis, aptarti ir suderinti metiniai veiklos planai bei planuojami pasiekti rezultatai ir jų kiekybiniai ir kokybiniai rodikliai.  2.2.5. Atvirojo jaunimo centro, finansuoto arba kofinansuoto savivaldybės biudžeto lėšomis, rodikliai:   * bendras lankytojų skaičius – 250, * unikalių lankytojų skaičius – 150, * nuolatinių lankytojų skaičius (lankytojai, kurie lankosi bent 1 kartą per savaitę) -40, * lankytojų pasiskirstymas pagal lytį- 65/35 proc. (/bern./merg.), amžių - 90 proc. 14-23 m., 10 proc. 24-29 m., * organizacijos, vykdančios atvirąjį darbą su jaunimu pritraukiamų lėšų kiekis -1500 eurų, * mažiau galimybių turinčių, rizikos grupei priklausančių, Atvirojo jaunimo centro lankytojų skaičius – 50, * jaunimo inicijuotų / suorganizuotų veiklų skaičius – 20. |
| 3. Jaunimo savanoriškos veiklos plėtra | 3.1. Stiprinti savanorius priimančias organizacijas ir skatinti nevyriausybinių organizacijų ir savivaldybės įstaigų bendradarbiavimą savanoriškos veiklos srityje.  3.2. Užtikrinti savanoriškos veiklos įgyvendinimą ir plėtrą finansuojant ir /ar prisidedant savivaldybės biudžeto lėšomis. | 3.1.1. Naujai akredituotų jaunimo savanorius priimančių organizacijų skaičius – 4.  3.1.2. Pakartotinai akredituotų jaunimo savanorius priimančių organizacijų skaičius – 6.  3.1.3. Bendras akredituotų jaunimo savanorius priimančių organizacijų skaičius metų pabaigoje – 10.  3.2.1. Pagal poreikį (jei savanoriškos veiklos modelis bus įgyvendinamas tik savivaldybės lėšomis) parengtas ir patvirtintas jaunimo savanoriškos veiklos organizavimo Savivaldybėje aprašas / jaunų žmonių savanoriškos veiklos išlaidų kompensavimo tvarka.  3.2.2. Skirtas finansavimas jaunimo ir su jaunimu dirbančių organizacijų iniciatyvų ir projektų, skatinančių savanorišką veiklą įgyvendinimui (suma: 5 000 eurų, finansuotų projektų skaičius – 10).  3.2.3. Skirtas savivaldybės finansavimas jaunimo savanoriškos veiklos įgyvendinimui (iš savivaldybės biudžeto lėšų skirta suma – 40 proc. projekto įgyvendinimui reikalingos sumos).  3.2.4. Ilgalaikę savanorišką veiklą (ne mažiau nei 6 mėnesius po 10 val./sav.) atliekančių jaunų asmenų skaičius – 50.  3.2.5. Trumpalaikę savanorišką veiklą atliekančių jaunų asmenų skaičius – apie 1 000. |
| *Kitos veiklos sritys* | | |
| 4. Jaunimo politikos stiprinimas vietos lygmeniu | 4.1. Užtikrinti nuoseklų ir efektyvų jaunimo politikos įgyvendinimą savivaldybėje. | 4.1.1. Savivaldybės trimečiame strateginiame veiklos plane atskiru programos tikslu arba uždaviniu išskirtas tikslas arba uždavinys: įgyvendinti jaunimo politiką. |
| 5. Faktais ir žiniomis grįstos jaunimo politikos įgyvendinimas | 5.1. Skatinti efektyvų jaunimo politikos įgyvendinimą savivaldybėje. | 5.1.1. Atliktas jaunimo politikos kokybės vertinimas už 2015-2017 metus. |
| 6. Jaunimo, su jaunimu dirbančių organizacijų ir neformalių jaunimo grupių stiprinimas ir veiklos plėtra | 6.1. Savivaldybės lėšomis finansuoti savivaldybės teritorijoje veikiančių jaunimo ir su jaunimu dirbančių organizacijų įsiregistravimo išlaidas.  6.2. Kasmet didinti finansavimą iš savivaldybės biudžeto jaunimo, su jaunimu dirbančioms organizacijoms. | 6.1.1. Jaunimo ir su jaunimu dirbančių organizacijų, kurioms buvo finansuotos įregistravimo išlaidos, skaičius – iki 2.  6.2.1. Iki 10 proc. kasmet didesnis jaunimo ir su jaunimu dirbančioms organizacijoms skirtas finansavimas, lyginant su prieš tai metais skirtu finansavimu. |
| 7. Tarpinstitucinio bendradarbiavimo jaunimo srityje stiprinimas ir plėtra. | 7.1. Didinti ir plėtoti jaunimo užimtumo įvairovę ir prieinamumą, įgyvendinant savivaldybės, nacionalinio ir ES lygmens programų projektus.  7.2. Skatinti ir plėtoti jaunimo politikos srityje veikiančių institucijų, įstaigų ir organizacijų tarpinstitucinį bedradarbiavimą, partnerystę ir veiklų inicijavimą įgyvendinant savivaldybės, nacionalinio ir ES lygmens programas, projektus.  7.3. Skatinti ir plėtoti Jaunimo atstovavimą savivaldybės jaunimo reikalų taryboje (toliau – SJRT), aktualiose komisijose, laikinosiose ir nuolatinėse darbo grupėse, stebėsenos komitetuose ir kitose struktūrose, sukurtose tarpsektorinio bendradarbiavimo principais.  7.4. Stiprinti SJRT ir Rokiškio jaunimo organizacijų sąjungos “Apvalus stalas” veiklą, siekiant didesnio ir aktyvesnio jaunų žmonių įtraukimo į tarpsektorines struktūras. | 7.1.1. Įgyvendintų savivaldybės, nacionalinio ir ES lygmens programų projektų skaičius - iki 30, dalyvavusio 14- 29 metų jaunimo - iki 30 proc. nuo visų rajone gyvenančių jaunų žmonių skaičiaus.  7.2.1. Pasirašytų bendradarbiavimo / partnerystės sutarčių skaičius – 15.  7.2.2. Partnerystės / tarpžinybinio bendradarbiavimo pagrindu įgyvendintų veiklų skaičius – iki 20.  7.3.1. Tarpinstitucinių tarybų, komisijų, darbo grupių, kurių darbe dalyvavo rajono jaunimas skaičius – iki 10.  7.3.2. Dalyvavusio jaunimo skaičius – iki 20.  7.4.1. Jaunimo, su jaunimu dirbančių organizacijų ir neformalių jaunimo grupių įsitraukimas į Rokiškio jaunimo organizacijų sąjungos “Apvalus stalas” veiklą, didinant įsitraukusių, aktyviai veikiančių organizacijų skaičių iki 8, dalyvaujančio jaunimo skaičių iki 200. |

\_\_\_\_\_\_\_\_\_\_\_\_\_\_\_\_\_\_\_